EkBass/fiwiki-20250220-pages-articles huggingface dataset:
Juutalaispersia

Juutalaispersia eli džidiEthnologue: Languages of the World on juutalaisten puhumista iranilaisista kielimuodoista käytetty nimitys. Suppeammassa merkityksessä sillä tarkoitetaan nykyisen Iranin, Afganistanin, Keski-Aasian ja kaakkoisen Taka-Kaukasian alueen juutalaisten käyttämää uuspersiaan perustunutta kirjakieltä. Juutalaispersian vanhimmat kirjalliset muistomerkit ovat 700-luvulta. Sillä on laadittu uskonnollista käännöskirjallisuutta ja alkuperäistä runoutta. Kirjoittamiseen käytettiin heprealaista kirjaimistoa. Uskonnollisessa kirjallisuudessa on runsaasti arkaaisia keskipersian piirteitä ja heprealaisia lainoja. Runouden kieli ei juurikaan poikkea klassisesta uuspersiasta. Juutalaispersialaisen runouden kukoistuskausi päättyi 1800-luvulla, jolloin buharanjuutalaiset ryhtyivät käyttämään kirjallisuudessa juutalaistadžikin kieltä. Iranin juutalaiset kirjailijat siirtyivät nykypersian kirjakieleen 1920–1930-lukujen vaihteessa. Juutalaispersian kirjakieltä ei pidä sekoittaa juutalaisten puhekielinään käyttämiin iranilaisiin kielimuotoihin, joista on käytetty myös termiä juutalaisirani. Iranin juutalaismurteista vain yksi edustaa varsinaista persian kieltä. Valtaosa niistä kuuluu iranilaisten kielten luoteisryhmään. Lisäksi Iranin juutalaisilla on ollut erityinen persian tai paikallisen murteen syntaksiin sekä heprean ja aramean sanastoon perustuva salakielensä luterā'i. Nykyään kaikki juutalaismurteet ovat katoamassa. Omat kirjakielensä on lounaisryhmään kuuluvilla juutalaistadžikilla ja tatilla. ==Lähteet== Luokka:Iranilaiset kielet Luokka:Iranin kielet Luokka:Juutalaiskielet
Loke Wan Tho

Loke Wan Tho, kiinaksi: 陆运涛 (14. kesäkuuta 1915 Kuala Lumpur – 20. kesäkuuta 1964) oli singaporelainen elokuvatuottaja, lintutieteilijä ja valokuvaaja. Loke Wan Thon isä oli Loke Yew, joka 11-vuotiaana rahattomana poikana saapui Malakan niemimaalle, ja josta sittemmin tuli eräs maan rikkaimmista miehistä. Isä kuoli Wan Thon ollessa kaksivuotias. Vuonna 1929 äiti Loke Cheng Kim muutti Wan Thon ja kahden nuoremman sisaren kanssa Sveitsiin, missä Wan Tho opiskeli Montreuxin Chillon Collegessa. Sitten hän meni opiskelemaan englannin kieltä ja historiaa Cambridgen yliopiston King's Collegeen ja valmistui sieltä 1936. Tämän jälkeen hän ehti opiskella vähän aikaa London School of Economicsissa, kunnes palasi Malakaan juuri ennen Toisen maailmansodan syttymistä. Japanilaisten hyökättyä Loke Wan Tho pakeni helmikuussa 1942 Nora Moller nimisellä laivalla. Bankansalmessa Sulawesin itäkärjessä japanilaisten lentopommi upotti laivan, mutta Wan Tho pelastui osittain sokeutuneena ja pahasti palaneena. Hän oli saairaalahoidossa Jakartassa, mistä hänet evakuoitiin Intiaan. Hänellä oli onnea mukanaan, sillä pian saavuttuaan Bombayhin hän tutustui intialaiseen lintutieteilijään tohtori Salim Aliin, ja heistä tuli elinikäiset ystävät ja retkikumppanit monilla tutkimusmatkoilla. 1935 Wan Tho perusti yhdessä äitinsä kanssa Associated Theatres Ltd nimisen elokuvayhtiön. Kuala Lumpuriin rakennettiin Pavilion Cinema ja Singaporeen Cathay Cinema. Enimmillään yhtiöllä oli 80 elokuvateatteria. Yhtiön nimeksi tuli Cathay Organisation vuonna 1959. Loke Wan Thon intohimona olivat valokuvaus ja linnut. Hän teki useita tutkimus- ja kuvausmatkoja eri puolille Aasiaa ja Papua-Uusi-Guineaa, ja aina mukana olivat kamera ja Salim Ali. Vuonna 1957 Loke julkaisi teoksen A Company of Birds. Loke Wan Tho ja hänen kolmas vaimonsa Mavis Chew kuolivat lento-onnettomuudessa ollessaan lentämässä Taiwaniin Aasian elokuvafestivaaleille. Luokka:Singaporelaiset henkilöt Luokka:Ornitologit Luokka:Lento-onnettomuudessa kuolleet Luokka:Vuonna 1915 syntyneet Luokka:Vuonna 1964 kuolleet
Müritz (piirikunta)

Müritz on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Müritz sijaitsi osavaltion eteläosassa, ja rajautui pohjoisessa Güstrowin ja Demminin piirikuntiin, idässä Mecklenburg- Strelitzin piirikuntaan ja Neubrandenburgin piirittömään kaupunkiin, etelässä Ostprignitz-Ruppinin piirikuntaan Brandenburgin osavaltiossa, ja lännessä Parchimin piirikuntaan. Piirikunnan pääkaupunki oli Waren (Müritz). Piirikunta lakkautettiin vuonna 2011, ja sen alue kuuluu nykyisen Mecklenburgische Seenplatten alueeseen. == Lähteet == == Aiheesta muualla == * Piirikunnan verkkosivut Luokka:Mecklenburg-Etu-Pommerin lakkautetut piirikunnat
Aga Khan II

Aqa Ali Shah (; 1830, Mahallat, Persia – elokuu 1885, Pune, Brittiläinen Intia), tunnetaan nimellä Aga Khan II (), oli Ismailiittien 47. imaami. Hän oli Qajar-dynastian Iranin kuninkaallisen hallitsijasuvun jäsen. Hänestä tuli imaami vuonna 1881. Elinaikanaan hän toimi paitsi oman yhteisönsä eduksi, myös Intian muslimiyhteisön eduksi. Aga Khan II oli innokas urheilija ja metsästäjä. == Varhainen elämä == Aqa Ali Shah syntyi 1830 Mahallatissa, Iranissa. Hän oli Aga Khan I vanhin poika. Aqa Ali Shah oli Iranin kuninkaallisen perheen jäsen, sillä hänen äitinsä oli Fat′h-Ali Shah Qajarin tytär. Isänsä puolelta Aqa Ali Shahin juuret johtavat profeetta Muhammadiin tämän tyttären Fatiman ja Ali ibn Abi Talibin avioliitosta. Hän polveutui myös fatimidien dynastiasta. Aqa Ali Shah vietti ensimmäiset vuotensa Mahallatissa. Hänen isänsä pyrki palauttamaan entisen asemansa Kirmanin kuvernöörinä ja tämä teki oleskelun Mahallatissa vaikeaksi. Niinpä Aqa Ali Shah siirtyi äitinsä kanssa Irakiin vuonna 1840. Hän opiskeli arabiaa, persiaa ja ismailismia. Hän saavutti nopeasti aseman Arabian ja Persian kirjallisuuden asiantuntijana ja metafysiikan opiskelijana. 1840-luvun lopulla muuttunut poliittinen tilanne salli Aqa Ali Shahin paluun Persiaan. Vuonna 1853 Sarv-i Jahan Khanum ja Aqa Ali Shah liittyivät yhteen Aga Khan I kanssa Bombayssa, Intiassa. Isänsä aseman perijänä Aqa Ali Shah vieraili usein Etelä-Aasian muslimiyhteisöissä. == Imaamius == Aqi Ali Shahista tuli imaami isänsä kuoleman jälkeen vuonna 1881. Hän peri myös isänsä arvonimen Aga Khan. Aga Khan II jatkoi isänsä hyväntahtoisia suhteita Britannian kanssa. Imaami Aqa Ali Shah peri myös isänsä huolen seuraajiaan kohtaan ja oli hyvin perillä heidän tarpeistaan. Hän avasi useita kouluja Bombayhin ja eri puolille Etelä-Aasiaa ja tarjosi taloudellista tukea perheille. == Kuolema ja perintö == Aqa Ali Shah kuoli keuhkokuumeeseen Punessa, Intiassa vuonna 1885. Hän sai kuumeen ja kuoli 8 päivää myöhemmin. Hänet haudattiin perhehautaan Najafin Eufrat-joen länsirannalle, lähelle Kufaa ja Imaami Alin hautaa Irakiin. Mausoleumi on myös Aqa Ali Shahin isoisän, Shah Khalil Allahin, hauta. luokka:Vuonna 1830 syntyneet Luokka:Imaamit Luokka:Vuonna 1885 kuolleet
Katariina Lahti

Heli Katariina Lahti (s. ) on suomalainen teatteriohjaaja. Hän on ohjannut muun muassa Suomen Kansallisteatterissa, Turun kaupunginteatterissa, Lilla Teaternissa, Seinäjoen kaupunginteatterissa, Vaasan kaupunginteatterissa, Oulun kaupunginteatterissa ja Tampereen Työväen Teatterissa, minkä lisäksi hän on ohjannut useita produktioita myös ulkomailla.Katariina Lahden omat sivut, biografia Lahti on valmistunut ohjaajaksi Suomen Teatterikoulusta vuonna 1973.Katariina Lahden omat sivut, CV Hän on opiskellut myös Schausspielschule Schöneweidessä Berliinissä sekä Taideteollisessa korkeakoulussa. Vuonna 1977 Lahti sai parhaan ohjauksen Jussi-palkinnon yhdessä Riitta Rautoman ja Heikki Partasen kanssa elokuvasta Antti Puuhaara. Lahti oli naimisissa näytelmäkirjailija Ilpo Tuomarilan kanssa. ==Lähteet== Luokka:Suomalaiset teatteriohjaajat Luokka:Jussi-palkinnon saajat Luokka:Vuonna 1949 syntyneet Luokka:Elävät henkilöt
Beáta Storczer

Beáta Storczer (s. 10. heinäkuuta 1969 Budapest) on unkarilainen entinen voimistelija. Hän edusti seuratasolla Budapesti Spartacus SC:tä. Storczer osallistui olympialaisiin kerran, vuonna 1988. Tuolloin hän sijoittui viidenneksi permantokilpailussa ja oli mukana maansa joukkuekilpailussa kahdeksanneksi sijoittuneessa joukkueessa. Storczer on naimisissa nykyaikaisen viisiottelija János Martinekin kanssa. == Lähteet == Luokka:Unkarilaiset telinevoimistelijat Luokka:Vuonna 1969 syntyneet Luokka:Elävät henkilöt
Me and My Friends

Me and My Friends on kalifornialaisen rock-yhtye Red Hot Chili Peppersin single heidän vuoden 1987 albumiltaan The Uplift Mofo Party Plan. Kappale on albumin toinen single ja kolmas kappale. Albumin kappaleista yhteensä kolme oli singlejä, mutta kolmas single ”Behind the Sun” julkaistiin vasta vuonna 1992 yhtyeen kokoelma-albumilta What Hits!?. Yhtyeen laulaja Anthony Kiedis osoitti laulun ystävilleen, etenkin, heroiinin yliannostukseen seuraavana vuonna (1988) kuolleelle kitaristille Hillel Slovakille. Luokka:Vuoden 1987 kappaleet Luokka:Red Hot Chili Peppersin kappaleet
Trophée Eric Bompard

Trophée Eric Bompard (aik. Trophée Lalique) on Ranskassa vuodesta 1987 järjestetty, ISU:n GP-sarjaan kuuluva taitoluistelukilpailu, jossa kilpaillaan miesten ja naisten yksinluistelussa, pariluistelussa ja jäätanssissa. Kilpailun pitopaikka on muutamaa poikkeusta lukuun ottamatta ollut Pariisi. ==Mitalistit== ===Naisten yksinluistelu=== Vuosi Paikkakunta Kultaa Hopeaa Pronssia 1987 Pariisi Jill Trenary Agnès Gosselin Patricia Neske 1988 Pariisi Claudia Leistner Natalja Gorbenko Evelyn Großmann 1989 Pariisi Surya Bonaly Holly Cook Laetitia Hubert 1990 Pariisi Surya Bonaly Lenka Kulovaná Nancy Kerrigan 1991 Albertville Midori Ito Kristi Yamaguchi Nancy Kerrigan 1992 Albertville Surya Bonaly Karen Preston Laetitia Hubert 1993 Pariisi Surya Bonaly Mila Kajas Lisa Sargeant 1994 Lyon Surya Bonaly Tonia Kwiatkowski Michelle Kwan 1995 Bordeaux Josée Chouinard Chen Lu Surya Bonaly 1996 Pariisi Michelle Kwan Marija Butyrskaja Tara Lipinski 1997 Pariisi Laetitia Hubert Tara Lipinski Vanessa Gusmeroli 1998 Pariisi Marija Butyrskaja Nicole Bobek Vanessa Gusmeroli 1999 Pariisi Marija Butyrskaja Viktorija Voltškova Sarah Hughes 2000 Pariisi Marija Butyrskaja Viktorija Voltškova Jennifer Kirk 2001 Pariisi Marija Butyrskaja Sarah Hughes Sasha Cohen 2002 Pariisi Sasha Cohen Yoshie Onda Alisa Drei 2003 Pariisi Sasha Cohen Shizuka Arakawa Júlia Sebestyén 2004 Pariisi Joannie Rochette Carolina Kostner Júlia Sebestyén 2005 Pariisi Mao Asada Sasha Cohen Shizuka Arakawa 2006 Pariisi Kim Yu-Na Miki Ando Kimmie Meissner 2007 Pariisi Mao Asada Kimmie Meissner Ashley Wagner 2008 Pariisi Joannie Rochette Mao Asada Caroline Zhang 2009 Pariisi Kim Yu-Na Mao Asada Yukari Nagano 2010 Pariisi Kiira Korpi Mirai Nagasu Alissa Czisny 2011 Pariisi Jelizaveta Tuktamyševa Carolina Kostner Alissa Czisny 2012 Pariisi Ashley Wagner Jelizaveta Tuktamyševa Julija Lipnitskaja == Lähteet == ==Aiheesta muualla== *Kilpailun virallinen sivusto *Tuloksia ISU:n sivustolla Luokka:Taitoluistelukilpailut Luokka:Ranskan taitoluistelu Luokka:Ranskan urheilutapahtumat
Hyptoniitti

Hyptoniitti (engl. Hybtonite) on Amroy Europe Oyn rekisteröimä tavaramerkki nanoepoksimateriaalille. Hyptoniitit ovat komposiittimateriaaleja, joiden vahvisteena on käytetty hiilinanoputkia. Materiaali ja sen valmistusmenetelmä kehitettiin alun perin Jyväskylän yliopiston nanotekniikkaosastolla vuosina 2002–2004. Menetelmässä käytetään ultraääntä hajottamaan nanoputkikimput ja muodostamaan radikaaleja nanoputkien päihin ja mahdollisesti myös sivuseinämiin. Tämän jälkeen nanoputket voivat reagoida epoksin tai muun materiaalin kanssa muodostaen vahvoja kovalenttisia sidoksia. Tämän ansiosta jo 0,5 % hiilinanoputkia sisältävä hyptoniittipohjainen komposiittimateriaali on vetolujuudeltaan 20–30 % vahvempi ja väsymiskestävyydeltään 50–200 % vahvempi kuin aikaisemmat komposiittimateriaalit. Valmistusprosessissa on mahdollista kontrolloida materiaalin ominaisuuksia, kuten sähkönjohtavuutta, lämmönjohtavuutta ja viskositeettia. Saatavilla on useita erilaisia hyptoniitteja eri tarkoituksiin, kuten lasikuidun tai hiilikuidun laminointiin, liimoihin, maaleihin ja pinnoitteisiin. == Käyttökohteet == Hyptoniitin ensimmäisiä käyttökohteita ovat olleet tuulivoimalat, veneiden ja laivojen materiaalit sekä erilaiset urheiluvälineet. * Montreal Nitro jääkiekkomaila oli ensimmäinen hyptoniittia hyödyntävä kaupallinen tuote. * Sukset ja rullasukset (Peltonen) * Pesäpallomailat (Karhu) * Nuolet (Easton) * Lainelaudat (Entropy Surfboards) * Eagle Tuulivoima Oy valmistaa pientuulivoimaloita (2–20 kW), joiden roottoreissa käytetään hyptoniittia. * Suurissa tuulivoimaloissa hyptoniittia käyttävät Evergreen (Kiina), LM Glassfiber (Tanska) ja CompoTech (Tšekki). LM Glassfiber käytti hyptoniittia Skotlannin rannikon tuntumaan pystytetyn maailman suurimman tuulivoimalan 61,5 metriä pitkissä siivissä. * Merimaalit / AMC nanopäällysteet. == Palkinnot == Tammikuussa 2006 Montreal Hybtonite® ”Nitro” -jääkiekkomaila valittiin vuoden nanotuotteeksi maailmassa Nanotech 2006 show’ssa Tokiossa. Helmikuussa 2009 Amroy sai Frost & Sullivan European Technology Innovation Award -palkinnon hyptoniitin kehittämisestä. == Lähteet == Luokka:Kemialliset aineet Luokka:Nanoteknologia
Marlene Niemi

Marlene Niemi (s. 17. elokuuta 1992) on suomalainen uimari. Hän edustaa seuratasolla Kampuksen Plaania ja harjoittelee Marko Malvelan valmennuksessa Sprinttitallissa, joka on aloittanut toimintansa vuonna 2013. Aiemmin urallaan hän on edustanut Simmis Wandaa ja Helsingfors Simsällskapia. Niemi kuului Suomen joukkueeseen sen voittaessa pronssia Eindhovenin lyhyen radan EM- kilpailuissa 2010.http://www.mtv3.fi/urheilu/muutlajit/uutiset.shtml/arkistot/muutlajit/2010/11/1232044?uinti Samoissa kisoissa Niemi ui 50 metrin vapaauinnin välieriin sijoittuen lopulta 15:nneksi.http://www.yle.fi/urheilu/lajit/uinti/2010/11/marlene_niemen_vauhti_ei_riittanyt_em- finaaliin_2177371.html Lisäksi hän ollut Suomen edustajana 50 metrin vapaauinnissa pitkän radan EM-uinneissa Budapestissa 2010 ja lyhyen radan EM- uinneissa Kroatiassa 2008 ja Istanbulissa 2009. Vuoden 2009 pitkän radan SM- kilpailuissa Niemi teki SM-kisojen kilpailuennätyksen ja voitti samalla matkalla SM-kultaa jättäen Hanna-Maria Seppälän toiseksi.http://yle.fi/urheilu/lajit/uinti/2009/06/niemi_kukisti_seppalan_laukkanen_ui_sen_1337251.html Niemi on voittanut päämatkallaan 50 metrin vapaauinnissa SM-kultaa kolmesti Oulussa 2010 ja viimeksi Espoonlahdessa 2014. Lisäksi hänellä on SM-pronssia kahdesti 50 metrin rintauinnista. Niemi on ollut vuosina 2008 ja 2009 nuorten suomenmestari vapaauinnin 50 metrin ja 100 metrin matkoilla. Lisäksi hän on voittanut nuorten Pohjoismaisen mestaruuden vapaauinnissa vuosina 2006 ja 2007. Nuorten EM-uinneissa Niemi oli Suomen edustajana Belgradissa vuonna 2008. Päämatkallaan 50 metrin vapaauinnissa hän ylsi kisojen parhaaseen suomalaissuoritukseen, kun hän kauhoi finaalissa kuudenneksi. Vuosina 2011–12 Niemi opiskeli Yhdysvalloissa Baton Rougessa Lousianassa ja ui Louisianan osavaltionyliopiston yliopistojoukkueessa. Hänet on palkittu SEC All-Freshman Honors tunnustuksella päästyään 50 jaardin vapaauintimatkalla SEC-finaaliin. Lukion hän on käynyt Mäkelänrinteen urheilulukiossa, missä hänet on nimetty Mäkelänrinne Hall Of Fameen vuonna 2011. == Soutu == Uinnin lisäksi hän kilpaillut sisäsoudussa saavuttaen SM-mitaleita nuorissa (18-vuotiaiden hopeaa 500 metriltä vuonna 2010 ja 14-vuotiaiden 1000 metrin parikisan kultaa vuonna 2005) ja yleisessä sarjassa (avoimen luokan hopeaa 500 metriltä vuonna 2014). ==Lähteet== ==Aiheesta muualla== *Kilpailutuloksia OctoOpen.fi -sivustolla Luokka:Suomalaiset uimarit Luokka:Vuonna 1992 syntyneet Luokka:Elävät henkilöt
Onni (täsmennyssivu)

Onni voi tarkoittaa seuraavia: * onni, onnellisuus * onni, jonkin toimijan kannalta edullinen, sattumanvarainen tapahtuma * moraalinen onni, etiikan pulmakysymys * Onni, suomalainen miehen etunimi * Onni (Happiness), yhdysvaltalainen elokuva vuodelta 1998 * Onni, Aknestik-yhtyeen studioalbumi vuodelta 1994 * Onni, vuonna 1871 rakennettu purjelaiva.
Amroy Europe

Amroy Europe Oy on Lahdessa toimiva yhtiö, joka valmistaa ja kehittää komposiittimateriaaleja. Yhtiön päätuotteet ovat Hyptoniitti, hiilinanoputkivahvisteinen komposiittimateriaali, sekä Epobiox, epoksimateriaali jonka aineosasista 70% on luonnon öljyjä. == Historia == Yhtiön juuret ovat Jyväskylän yliopiston nanotekniikkaosastolla. Vuonna 2004 professori Jorma Virtanen ja nanotutkija Pasi Keinänen kehittivät menetelmän liittää hiilinanoputket epoksiin vahvojen kovalenttisten sidosten avulla. Tämän tutkimustyön pohjalta kehitettiin materiaali, joka nimettiin hyptoniitiksi (eng. hybtonite). Tutkijoiden perustama Nanolab Systems Oy jatkoi tuotekehitystä. Yhtiön varsinaisena tavoitteena oli kehittää nanopartikkelisynteesin tekniikkaa ja välineitä lääketutkimusta varten. Amroy Europe Oy perustettiin vuonna 2005 Nanolab Systems Oy:n spin-off yhtiönä. Ensimmäinen hyptoniittia hyödyntävä kaupallinen tuote oli Montreal Nitro-jääkiekkomaila. Se valittiin vuoden nanotuotteeksi Nanotechnology 2006 show’ssa Tokiossa. Joulukuussa 2009 Amroy sai Frost & Sullivan European Technology Innovation Award -palkinnon hyptoniitin kehittämisestä. == Yhteistyökumppanit == Amroy käyttää Bayerin valmistamia hiilinanoputkia. Amroyn valmistaa hyptoniittia omassa tuotantolaitoksessaan Suomessa. Sen lisäksi hyptoniittia valmistetaan lisenssillä Kiinassa ja USA:ssa. Hyptoniittia käytetään mm. tuulivoimaloiden roottoreissa. Pieniä, kotikäyttöön soveltuvia tuulivoimaloita valmistaa lahtelainen Eagle tuulivoima, suurien tuulivoimaloiden roottoreita Evergreen (Kiina) and LM Glassfiber (Tanska). Yksi hyptoniitin tärkeimmistä käyttökohteista ovat urheiluvälineet. Hyptoniittia käyttäviä urheiluvälineiden valmistajia ovat mm. Montreal Sports Oy (jääkiekkomailat), Peltonen Sports (murtomaasukset ja rullasukset) | quote = Superlight race ski with Hybtonite nanotechnology }}, Karhu (pesäpallomailat), Easton (nuolet), Entropy Surfboards (lainelaudat), ja Sport Lettmann (kajakit). Meriteollisuudessa hyptoniittia käytetään laminointiin sekä epoksimaaleihin ja pinnoitteisiin. Käyttäjiä mm. Baltic Yachts Oy and Cathay Yachts. == Lähteet == Luokka:Suomalaiset kemianteollisuusyhtiöt
Onni (parkki)

Parkki Onni oli oululaisen kauppahuone Bergbomin omistama parkkilaiva. Laiva rakennettiin vuonna 1871 Haukiputaalla Pateniemen laivavarvilla (Uleåborgs stora skeppsvarfs- och rederi-bolag), jonka olivat perustaneet oululaiset laivanvarustamot vuonna 1856Snellman s. 20. Laivan pituus oli 168 jalkaa ja leveys 35 jalkaa, ja sen kantokyky oli 451 lästiä. Onnin ensimmäinen kapteeni oli Hans Dahlberg, jonka johdolla laiva purjehti Oulusta vuonna 1871. Laiva kävi vuonna 1872 Liverpoolin, Philadelphian ja Chatmanin satamissa ja vuonna 1873 New Yorkissa ja Stettinissä ennen paluutaan Ouluun. Onnin viimeiseksi matkaksi jäi purjehdus painolastissa West Hartlepoolista Kapkaupunkiin. Laiva pääsi lähelle Kapkaupungin satamaa, mutta se ajoi myrskyssä karille 7. helmikuuta 1890 ja jäi hylyksi. Laivan päällikkö oli H. J. Galenius. Bergbomin kauppahuone sai Suomen merivakuutusyhdistyksestä korvauksia 76 066 markkaa. == Lähteet == * ===Viitteet=== Luokka:Suomalaiset purjelaivat
Sergi Pedrerol

Sergi Pedrerol Caballé (s. 16. joulukuuta 1969 Molíns del Rei) on espanjalainen entinen vesipalloilija ja olympiavoittaja. Hän edusti seuratasolla CN Catalunyaa ja CN Sabadellia. Pedrerol voitti olympialaisissa kaksi, MM-kisoissa kolme ja EM-kisoissa kaksi mitalia. == Lähteet == Luokka:Espanjalaiset vesipalloilijat Luokka:Espanjalaiset olympiavoittajat Luokka:Vuonna 1969 syntyneet Luokka:Elävät henkilöt
Evelyn Furtsch

Evelyn Pearl Furtsch-Ojeda (17. huhtikuuta 1914 San Diego, Kalifornia – 5. maaliskuuta 2015) oli yhdysvaltalainen yleisurheilija. Hän oli vuoden 1932 kesäolympialaisissa mukana voittamassa naisten 4 × 100 metrin viestijuoksun kultaa.Evelyn Furtsch Biography and Olympic Results | Olympics at Sports-Reference.com Hänet valittiin Orange County Sports Hall of Fameen vuonna 1985.Los Angeles Times Vuonna 1931 Furtsch sai AAU:n mestaruuskilpailuissa hopeamitalin 100 jaardin juoksussa. Furtsch täytti sata vuotta vuonna 2014. Hän oli ensimmäinen satavuotiaaksi elänyt yleisurheilun naispuolinen olympiavoittaja ja ensimmäinen satavuotias naispuolinen yhdysvaltalainen olympiavoittaja.http://www.iaaf.org/news/news/evelyn-furtsch-100-years-1932-olympics-4x100mhttp://olympstats.com/2014/04/17/olympian-bio-of-the-day-evelyn-furtsch/ == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Yli satavuotiaiksi eläneet yhdysvaltalaiset Luokka:Vuonna 1914 syntyneet Luokka:Vuonna 2015 kuolleet
Tobias Grünenfelder

Tobias Grünenfelder (s. 27. marraskuuta 1977) on sveitsiläinen alppihiihtäjä. Grünenfelder kilpaili ensimmäisen kerran Alppihiihdon maailmancupissa Kranjska Goran suurpujottelussa 5. tammikuuta 1997. Ensimmäisen maailmancupin voittonsa hän otti kaudella 2010–2011, kun hän voitti Lake Louisen super-g:n. Hän on sijoittunut myös neljä kertaa maailmancupissa kolmanneksi. Alppihiihdon MM- kisoissa Grünenfelder on ollut Beaver Creekissä 1999 suurpujottelun 20:s, St. Moritzissa 2003 suurpujottelun 18:s, ja Bormiossa 2005 super-g:n 16:s. Kolmissa olympialaisissa kisannut Grünenfelder on ollut Salt Lake Cityssä 2002 super-g:n 12:s, Torinossa 2006 syöksylaskun 12:s, ja Vancouverissa 2010 super-g:n yhdeksäs. == Lähteet == == Aiheesta muualla == * Tobias Grünenfelderin kotisivut Luokka:Sveitsiläiset alppihiihtäjät Luokka:Vuonna 1977 syntyneet Luokka:Elävät henkilöt
Niko Nousiainen

Niko Jesper Nousiainen (s. 24. kesäkuuta 1983 Espoo) on suomalainen tositelevisioesiintyjä ja radiotoimittaja. Hän kuului 2010-luvun alkupuolella Scandinavian Hunks -tanssiryhmään. Hän osallistui Big Brotherin 3. tuotantokauteen vuonna 2007 sijoittuen kolmanneksiBB-voitto sai Saulin kyyneliin Helsingin Sanomat 2.12.2007 ja Big Brotherin 6. tuotantokauteen vuonna 2010 voittaen kilpailun. Hän on viettänyt Big Brother -talossa yhteensä ennätykselliset 160 päivää. Nousiainen juonsi tammikuusta 2020 Jenni Haapalan kanssa Kissin iltapäivää. Syyskuussa 2020 hän siirtyi juontamaan Radio NRJ:n iltapäivän Afterworkia Julianna Jokelan kanssa. Tällä hetkellä hän juontaa Radio NRJ:n päivää. Niko Nousiainen on myös toiminut yhdessä Sauli Koskisen kanssa Saulin ja Nikon parhaat pätkät -viihdeohjelman juontajana. Syyskuussa 2012 alkaneessa Tanssi peppu pieneksi -ohjelmassa Nousiainen oli yksi tuomareista. Keväällä 2013 hän alkoi juontaa omaa radio-ohjelmaa Spin FM- kanavalla ja osallistui Sauli Koskisen Saulin paras kaveri -ohjelman kuvauksiin Los Angelesissa. Syksyllä 2013 Nousiainen oli mukana Liv-kanavalla esitetyssä Kaksi julkkista ja yhdet häät -televisioformaatissa ystävänsä Esko Eerikäisen kanssa ja keväällä 2014 Tavallista elämää -sarjassa silloisen vaimonsa Sofia Ruusila-Nousiaisen kanssa. Pari tutustui vuonna 2009, he avioituivat vuonna 2012 ja erosivat vuonna 2017. Nousiaisen ex-vaimo Sofia Ruusila, nykyiseltä nimeltään Sofia Belórf, on Miss Helsinki vuodelta 2010. Koulutukseltaan Nousiainen on radiotoimittaja. Hän valmistui Laajasalon opistosta toukokuussa 2019. ==Lähteet== Luokka:Big Brother Suomi Luokka:Suomalaiset tanssijat Luokka:Suomalaiset juontajat Luokka:Vuonna 1983 syntyneet Luokka:Elävät henkilöt
Joseph Galibardy

Joseph Deville Thomas (Joe) Galibardy (10. tammikuuta 1915 Kalkutta – 17. toukokuuta 2011 Walthamstow, Lontoo) oli Intiaa edustanut maahockeypelaaja. Hän oli mukana voittamassa kultaa vuoden 1936 kesäolympialaisissa Berliinissä. Hän muutti Englantiin elokuussa 1956.Joe Galibardy Biography and Olympic Results | Olympics at Sports-Reference.com == Lähteet == Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1915 syntyneet Luokka:Vuonna 2011 kuolleet
Curtis Stevens

Curtis Palmer Stevens (1. kesäkuuta 1898 Lake Placid, New York – 15. toukokuuta 1979 Lake Placid, New York) oli yhdysvaltalainen rattikelkkailija ja olympiavoittaja. Stevens voitti veljensä John Stevensin kanssa rattikelkkailun kahden miehen kelkkojen olympiakultaa Lake Placidin talviolympialaisissa 1932. Stevensit voittivat toiseksi sijoittuneen Sveitsin parin noin 1,5 sekunnilla ja pronssille yltäneen Yhdysvaltain kakkosjoukkueen noin 15 sekunnilla. Stevensin toinen veli, Francis Stevens, oli Yhdysvaltain neljän hengen kelkkajoukkueessa sen voittaessa hopeaa samoissa olympialaisissa. ==Lähteet== *Curtis Stevens – Sports Reference LLC. Luokka:Yhdysvaltalaiset rattikelkkailijat Luokka:Yhdysvaltalaiset olympiavoittajat Luokka:Vuonna 1898 syntyneet Luokka:Vuonna 1979 kuolleet
Jenni Rope

Jenni Rope (s. 1977 Lahti) on suomalainen kuvataiteilija joka tekee maalauksia, mobile-veistoksia, kuviosuunnittelua ja animaatioita. Helsingissä asuva ja työskentelevä Rope on opiskellut maalausta Vapaassa taidekoulussa ja Kuvataideakatemiassa, graafista suunnittelua Aalto-yliopiston taiteiden ja suunnittelun korkeakoulussa, sekä animaatiota London College of Printingissä Lontoossa. Rope on tehnyt kuvakirjoja, kuvituksia, levynkansia sekä printtisuunnittelua muun muassa Marimekolle ja Vimma Companylle. Rope perusti sarjakuvaa ja taidekirjoja julkaisevan Napa Books -kustantamon Jussi Karjalaisen kanssa vuonna 1997, sekä sen jatkumon Napa Gallerian Helsinkiin vuonna 2007. Hän voitti vuonna 1999 Kemin pohjoismaisen sarjakuvakilpailun pääpalkinnon ja vuonna 2008 parhaan animaation palkinnon Young Illustrators Award -kilpailussa Zürichissa. Helsingin yliopiston kirjaston Kaisa-talossa on Ropen Terhi Ekebomin kanssa tekemä teos teos Pienet maailmat (2012). Kalasataman terveys- ja hyvinvointikeskuksen kahdessa aulassa on Mobile E & W (2018). Vuonna 2016 Ropelle myönnettiin William Thuringin palkintojen ohella jaettava nimikkopalkinto.William Thuring -palkinto Rope on myös soittanut koskettimia Karkkiautomaatti-yhtyeessä.__NOTOC__ == Julkaisuja == ===Sarjakuvia=== * * * * * * * * ===Muita=== * * * * * * == Lähteet == == Aiheesta muualla == * Jenni Ropen kotisivut * Napa Books * Jenni Rope taiteilijamatrikkelissa * Luokka:Suomalaiset sarjakuvantekijät Luokka:Suomalaiset kuvittajat Luokka:Suomalaiset taidemaalarit Luokka:Vuonna 1977 syntyneet Luokka:Elävät henkilöt
Manuel Reina Rodríguez

Manuel "Manolo" Reina Rodríguez (s. 1. huhtikuuta 1985 Villanueva del Trabuco, Málaga, Espanja) on espanjalainen jalkapallomaalivahti. Hän edustaa Espanjan Segunda Divisiónissa pelaavaa Cartagenaa. == Seurajoukkueura == Reina on Málagan kasvatti. Ensiesiintymisensä edustusjoukkueessa hän teki kaudella 2005–2006 ottelussa Valenciaa vastaan. Kesällä 2007 Reina siirtyi Levanteen. Hän aloitti kauden seuran reservijoukkueessa, mutta nousi edustusjoukkueeseen kauden puolivälissä. Loppukauden aikana hän pelasi kahdeksan ottelua. Seuraavien kahden kauden aikana hän pelasi yhteensä 47 ottelua, ja jälkimmäisen kauden päätteeksi Levante nousi Primera Divisióniin. Kaudeksi 2010–2011 joukkueeseen hankittiin kokenut uruguaylaismaalivahti Gustavo Munúa, mikä enteili Reinan tippumista kakkosvahdiksi. Munúa aloitti kuitenkin uransa valencialaisseurassa heikosti päästäen taakseen 10 maalia ensimmäisten kolmen ottelun aikana. Reina sai tämän jälkeen tilaisuuden ja käytti sen hyödykseen pitämällä maalinsa puhtaana peräkkäisissä otteluissa. == Aiheesta muualla == * Reinan tilastot BDFutbol-sivustolla Luokka:Espanjalaiset jalkapallomaalivahdit Luokka:Vuonna 1985 syntyneet Luokka:Elävät henkilöt
Brasiliansurutyranni

Brasiliansurutyranni (Knipolegus nigerrimus) on Brasiliassa endeemisenä tavattava tyranneihin kuuluva varpuslintu. ==Koko ja ulkonäkö== Kooltaan brasiliansurutyranni on noin 18 cm. Koiras on väriltään kauttaaltaan sinertävän musta, lukuun ottamatta lennossa näkyviä valkoisia sulkia. Naaras muistuttaa ulkonäöltään koirasta, mutta naaraan kurkussa on kastanjanruskeita viiruja. Lajin pääalella on pieni töyhtö ja silmän iiris on väriltään punainen. Ulkonäöltään brasiliansurutyranni muistuttaa sininokkatyrannia, jolla ei kuitenkaan ole siivissä valkoista väriä. ==Levinneisyys ja elinympäristö== Brasiliansurutyrannia tavataan Brasilian itäosista Alagoasin ja Bahian osavaltioista sekä Minas Geraisin osavaltiosta etelään Rio Grande do Suliin. Linnun elinympäristöä ovat ruohikkoiset ja kivikkoiset alueet lähellä metsien tai pensaikkojen läheisyydessä. Laji liikkuu pareittain ja etsii ruokansa maanpinnan läheisyydestä. Brasiliansurutyrannin elinympäristöt sijaitsevat yleensä 700-2 700 metrin korkeudella merenpinnasta. ==Lähteet== Luokka:Tyrannit
Kenya

Kenya tarkoittaa muun muassa: *HMS Kenya, Britannian kuninkaallisen laivaston risteilijä *Mount Kenya, Kenian korkein vuori *Kenya Airways, Kenian kansallinen lentoyhtiö ==Katso myös== *Kenia
David Emanuel Kriander

David Emanuel Kriander (10. marraskuuta 1791 Merikarvia – 10. lokakuuta 1822 Porvoo) oli suomalainen pappi ja lintutieteilijä. == Elämäkerta == Krianderin vanhemmat olivat Merikarvian kirkkoherra Thomas Kriander ja Rebecka Wolfstedt. Kriander kävi Porin triviaalikoulun ja tuli opiskelemaan Turun Akatemiaan 1809. Hän väitteli naurulokin pesimäaikaisesta käyttäytymisestä Lars Johan Prytzin ohjauksessa 1811. Hänet vihittiin papiksi 1813, ja hän sai viran Someron kirkkoherran apulaisena. Vuosina 1815–1822 Kriander toimi ylimääräisenä pataljoonansaarnaajana Suomen jääkärirykmentissä, hoitaen samalla myös tehtaansaarnaajan toimea Kellokoskella (1816–1819), virkaa tekevän kirkkoherran tointa Hauholla (1819–1821), ja virkaa tekevän kappalaisen tointa Sipoossa (1821–1822). Kriander avioitui Someron kirkkoherran Karl Enckellin tyttären Christina Sofia Enckellin kanssa Porvoossa 5. joulukuuta 1815.Suomen Sukututkimussaeuran Porvoon seurakunnan vihittyjen luettelo Kriander kuoli Porvoossa halvaukseen 10.10.1822 ja haudattiin 13.10.1822.Suomen Sukututkimussaeuran Porvoon seurakunnan haudattujen luettelo == Lähteet == * Lehikoinen, Esa ym.: Suomen lintutieteen synty – Turun Akatemian aika. Turku Faros 2009 ISBN 978-952-5710-04-5 ===Viitteet=== Luokka:Suomalaiset ornitologit Luokka:Vuonna 1791 syntyneet Luokka:Vuonna 1822 kuolleet
George V

George V ja King George V tarkoittaa muun muassa seuraavia *Yrjö V, Britannian kuningas ;Britannian kuninkaallinen laivasto *King George V -luokka (1939), maailmansotien välillä suunniteltu taistelulaivaluokka *King George V -luokka (1911), taistelulaivaluokka * HMS King George V (1911), King George V -luokan taistelulaiva * HMS King George V (41), King George V -luokan taistelulaiva.
Andreas Malm

Andreas Malm (19. marraskuuta 1728 Parainen – helmikuu 1793 Sahalahti) oli suomalainen pappi ja lintutieteilijä. Andreas Malmin isä Jakob Malm oli Vihdin kirkkoherra vuosina 1737–1772Suomen Sukututkimusseuran Vihdin seurakunnan pappisluettelo. Hänen äitinsä oli Ingred Gylling. Andreas opiskeli Turun katedraalikoulussa 1744 alkaen ja Turun Akatemiassa 1746 alkaen. Hän väitteli kahdessa erässä: ensin professori Karl Fredrik Mennanderin johdolla 1751 (Ornitho-Theologiae, pars prima et pars posterior), ja toisen osan professori Pehr Kalmin johdolla 1754. Molemmista osista julkaistiin tiivistelmät Lars Salviuksen Lärda tidningarissa. Vuonna 1754 Malm valmistui maisteriksi ja hänet vihittiin papiksi Turun hiippakunnassa. Ensimmäisen toimensa hän sai isän apulaisena Vihdissä. Vuonna 1768 hänet nimitettiin Sahalahden kirkkoherraksi ja lääninrovastiksi. Hän toimi kirkkoherrana kuolemaansa saakka.Suomen Sukututkimusseuran Sahalahden seurakunnan pappisluettelo Vuonna 1768 Malm vihittiin Ulrika Ranckenin kanssa. Malm kuoli halvaukseen Sahalahdella helmikuussa 1793 ja haudattiin 16.2.1793.Suomen Sukututkimusseuran Sahalahden seurakunnan haudattujen luettelo == Lähteet == * Lehikoinen, Esa; Lemmetyinen, Risto; Vuorisalo, Timo & Kivistö, Sari 2009: Suomen lintutieteen synty – Turun Akatemian aika. Faros, Turku. ISBN 978-952-5710-04-5 ===Viitteet=== Luokka:Suomalaiset ornitologit Luokka:Suomalaiset papit Luokka:Vuonna 1728 syntyneet Luokka:Vuonna 1793 kuolleet
Anton Rolandson Martin

Anton Rolandsson Martin (3. elokuuta 1729 Mijntenhoff, Viro – 30. tammikuuta 1785 Turku) oli suomalainen lintutieteilijä ja lääkäri. == Elämäkerta == Anton Martin syntyi Viron Mijntenhoffin tilalla lähellä Tallinnaa hänen vanhempiensa ollessa matkustamassa. Isä Roland Martin oli hovioikeudenneuvos Turusta ja äiti Ulrika Charlotta Rotkirch. Martin aloitti opiskelun Turun Akatemiassa 1743. Vuonna 1756 hän päätyi Uppsalan yliopistoon, jossa hän opiskeli muun muassa Carl von Linnén oppilaana. Vuonna 1757 Martin väitteli Linnén johdolla Buxbaumia-suvun sammalen biologiasta. Samana vuonna hän suoritti filosofian kandidaatin tutkinnon. 1761 hän valmistui Uppsalassa lääketieteen kandidaatiksi. Martinista tuli "Linnén apostoli" 1758, kun göteborgilainen kauppias Peter S. Bagge värväsi hänet luonnontutkijaksi valaanpyyntialukselleen, jonka määränpäänä oli Huippuvuoret. Martin oli ensimmäinen pohjoismaalainen arktikan tutkija. Matkalla hän perehtyi muun muassa sillin vaellustapoihin. 1759 Martin tutki Norjassa maanviljelyn ja kalastuksen tehostamista. Vuonna 1761 Martinin toinen jalka joutui kuolioon ja se amputoitiin. Hän palasi Turkuun ja omistautui lääketieteelle. Hän sai Tiedeakatemialta vaatimattoman elinikäisen eläkkeen, joka ei kuitenkaan ollut riittävä elämiseen. Hän kuoli 1785 naimattomana ja lapsettomana, ja haudattiin 4.2.1785.Suomen Sukututkimusseuran Turun ruotsalaisen seurakunnan haudattujen luettelo Martinin matkapäiväkirjat Huippuvuorilta julkaistiin 1881 YMER- aikakauslehdessä. Martin kuvaili ensimmäisenä myrskylinnun (Beskrifning på en Procellaria, som finnes vid Norr-Polen. Kungliga Vetenskaps-Academiens Handlingar 22, 94-99), ja Linné käytti sitä vuonna 1761. == Lähteet == * Lehikoinen, Esa ym.: Suomen lintutieteen synty – Turun Akatemian aika. Turku Faros 2009 ISBN 978-952-5710-04-5 ===Viitteet=== Luokka:Suomalaiset ornitologit Luokka:Suomalaiset lääkärit Luokka:Vuonna 1729 syntyneet Luokka:Vuonna 1785 kuolleet
Vladimir Maslatšenko

Vladimir Nikitovitš Maslatšenko (, ; 5. maaliskuuta 1936 Vasylkivka – 28. marraskuuta 2010 Moskova) oli neuvostoliittolainen jalkapallomaalivahti ja televisiokommentaattori. Maslatšenko pelasi urallaan Metallurg Dnipropetrovskissa, Lokomotiv Moskovassa ja Spartak Moskovassa. Hän voitti Neuvostoliiton mestaruuden 1962 sekä cupin 1957, 1963 ja 1965. Maslatšenko valittiin Neuvostoliiton parhaaksi maalivahdiksi vuonna 1961. Maslatšenko oli mukana 1958 ja 1962 MM-kilpailuissa sekä 1960 EM-kilpailuissa, jotka Neuvostoliitto voitti. Hän oli turnauksissa Lev Jašinin varamaalivahti eikä päässyt pelaamaan yhtään ottelua. Kaikkiaan Maslatšenko esiintyi kahdeksassa maaottelussa vuosina 1960–1962. Pelaajauran jälkeen Maslatšenko valmensi hetken, minkä jälkeen hän ryhtyi televisiokommentaattoriksi. Maslatšenko sai sydänkohtauksen 18. marraskuuta 2010 ja kuoli sairaalassa 28. marraskuuta. == Lähteet == Luokka:Neuvostoliittolaiset jalkapallomaalivahdit Luokka:Ukrainalaiset jalkapallomaalivahdit Luokka:Urheiluselostajat Luokka:Vuonna 1936 syntyneet Luokka:Vuonna 2010 kuolleet Luokka:Jalkapallon Euroopan mestarit
Autiotila

Autiotila on historiallinen verotuksessa käytetty nimitys, joka tarkoitti osaksi tai kokonaan maksukykynsä menettänyttä tilaa. Nimitys tuli käyttöön 1500-luvun lopulla. Tällainen tila oli usein maksukyvyttömyyden alkuvaiheessa asuttu.Uusi tietosanakirja, Tietosanakirja oy 1960–1966, hakusana autiotila. Isovihan jälkeen Suomessa oli pahimmin hävitetyillä seuduilla paljon autiotiloja. Autiotilan lähikäsitteitä ovat rappiotila ja verohylky. Nykykielessä autiotila voi tarkoittaa myös tilaa, jonka omistaja on jostain syystä sen hylännyt. Suomessa tilalla on aina omistaja, mutta hoitaja siltä saattaa puuttua. Tila siirtyy aikanaan perintölainsäädännön mukaisesti uudelle omistajalle tai valtiolle valtionperintönä, jos vainajan omaisuudella ei ole perillisiä tai vainaja ei ole tehnyt testamenttia.Otavan iso tietosanakirja, Otava 1960–1965, hakusana autiotila. Isännättömän omaisuuden hoitajaksi voidaan määrätä edunvalvoja (aiemmin uskottu mies).Laki holhoustoimesta, 1 ja 10 §. Vuonna 1924 säädettiin laki ulkomaalaisen Suomessa olevasta, hoidotta jääneestä omaisuudesta (224/1924) ja asetus ulkomaalaisen Suomessa olevasta, hoidotta jääneestä omaisuudesta annetun lain täytäntöönpanosta (290/1924) sekä valtioneuvoston päätös hoitokunnan asettamisesta ulkomaalaisten hoidotta jäänyttä omaisuutta varten Viipurin läänissä (291/1924). Lain mukaan Suomessa oleskelemattoman ulkomaalaisen henkilön tai ulkomailla kotipaikkaa pitävän laitoksen, säätiön, yhtiön, osuuskunnan, yhdistyksen tai muun yhtymän hoidotta jäänyt omaisuus voitiin ottaa valtiolle. Omaisuudesta tuli ilmoittaa kuulutuksella sijaintikunnan kunnanhuoneella, kaupungissa oikeuden ilmoitustaululla ja Virallisessa lehdessä. Omaisuus siirtyi valtiolle, ellei omistaja tai hänen oikeutensa siirrolla saanut oikeussubjekti viiden vuoden kuluessa kuulutuksesta ilmoittautunut.Laki ulkomaalaisen Suomessa olevasta, hoidotta jääneestä omaisuudesta, 224/1924. Valtiolle joutuneen omaisuuden hoidosta huolehti asutushallitus. Jos omaisuutta oli paljon, oli valtioneuvostolla oikeus määrätä sen hoitajaksi asutushallituksen alaisen hoitokunnan.Asetus ulkomaalaisen Suomessa olevasta, hoidotta jääneestä omaisuudesta annetun lain täytäntöönpanosta, 290/1924. Laki kumottiin 1992 lailla 764/1992. Lain 219/1939 pykälän 17 mukaan tuli ulkomailla asuvalla kiinteistön omistajalla (henkilöllä tai yhteisöllä) olla Suomessa asiamies. Tämä laki kumottiin lailla 1612/1992. ==Lähteet== == Aiheesta muualla == * Luokka:Suomen asutus- ja yhteiskuntahistoria
Antero Lumme

Reijo Antero Lumme (27. elokuuta 1934 Halikko – 11. lokakuuta 2016 Kokkola)Keskipohjanmaa 13.10.2016. s. 7 oli suomalainen kilpapyöräilijä. Hän voitti maantieajon Suomen mestaruuden vuosina 1962–1965 ja aika-ajon Suomen mestaruuden vuosina 1962 ja 1964. Joukkueaika-ajossa hän voitti kultaa Gamlakarleby Idrottsföreningin (GIF) joukkueessa vuosina 1964–1965 ja joukkueajossa Salon Viestissä vuonna 1962 ja GIF:issä vuonna 1965.Pyöräilyn Suomen mestarit (miehet) Suomen Pyöräilyunioni (xls). Viitattu 13.10.2016 Pohjoismaiden mestaruuskilpailuissa hän saavutti maantieajossa hopeaa vuonna 1963 ja joukkueajossa hopeaa vuosina 1962–1963 ja pronssia vuosina 1959, 1964 ja 1965.Suomalaisten saavuttamat PM-mitalit (vuosikohtaisesti) Suomen Pyöräilyunioni (pdf). Viitattu 13.10.2016 ==Lähteet== Luokka:Suomalaiset maantiepyöräilijät Luokka:Vuonna 1934 syntyneet Luokka:Vuonna 2016 kuolleet
Itä-Suomen yliopiston kuoro Joy

Itä-Suomen yliopiston kuoro Joy ry on pääosin Itä-Suomen yliopiston opiskelijoista koostuva joensuulainen kuoro, jossa on laulajia noin 70. Vuodesta 2014 lähtien Joy-kuoro on toiminut Itä-Suomen yliopiston virallisena edustuskuorona. Kuoro toimii yliopistosta irrallisena yhdistyksenä. Kuoro esiintyy säännöllisesti yliopiston juhlissa, Joensuun ja lähialueen musiikkitilaisuuksissa sekä järjestää omia konsertteja. Esimerkiksi vuonna 2019 kuoro osallistui Joensuun kaupunginorkesterin Carmina Burana -suurnäyttämökantaatin suurkuoroon yhdessä kamarikuoro Kaiskun kanssa. Vuonna 2022 kuoro esitti Vivaldin Gloria -teoksen yhdessä Joensuun konservatorion ja Pielisen-Karjalan musiikkiopiston kanssa. Kuoro on esiintynyt ulkomailla muun muassa 1994 Petroskoissa Venäjällä, 1998 Hofissa Saksassa, 2003 Missoulan kansainvälisillä kuorofestivaaleilla Montanassa Yhdysvalloissa, 2005 Pohjois- Italiassa ja keväällä 2007 Budapestissa Unkarissa. Ohjelmistossa on koti- ja ulkomaisia teoksia: kansanlauluja, viihdemusiikkia, hengellistä musiikkia ja klassisempaa kuoromusiikkia. Kuoron taiteellinen johtaja on kuoronjohtaja sekä sellonsoiton, säveltapailun ja musiikin teorian opettaja Matti Makkonen (2022-). Kuoronjohtajina ovat aiemmin toimineet kapellimestari Huba Hollókői (2022), musiikin maisteri, musiikkipedagogi Mari-Annika Heikkilä (2017-2021) ja musiikin lehtori, Director cantus Helena Hulmi (1984-2017). == Levytykset == *Valkovilla (1996) *Joulun Tähden (2001) *Laulu soi (2000) (yhdessä muiden esiintyjien kanssa) *Rakkaudesta laulu (2009) *Vie mua (2014) *Lunta (2015) *He lives in You (2021) == Lähteet == == Aiheesta muualla == * Itä-Suomen yliopiston kuoro Joy Luokka:Joensuun musiikki Kuoro Joy Luokka: Suomalaiset sekakuorot
Rappiotila

Rappiotila eli rappioviljelmä on tila, jonka peltojen viljely on lyöty laimin tai metsää on hävitetty, jätetty hoitamatta tai jätetty uudistamatta. Nimitystä käytetään jo sellaisesta tilasta, jonka peltojen viljasadot ovat huomattavasti alempia kuin paikkakunnan muiden vastaavien viljelmien sadot. Samoin tilan metsien kasvukunto voi olla huomattavasti heikompi kuin paikkakunnan vastaavien metsien kasvukunto. Vuoden 1945 maanhankintalain mukaan voitiin tällainen maa pakkolunastaa asutustoiminnan tarpeisiin, ellei tilan rappio johtunut omistajan alaikäisyydestä, vanhuudesta, sairaudesta tai muusta vastaavasta syystä. Vuosina 1945–1962 otettiin maanhankintalain ja maankäyttölain perusteella rappiotiloja asutustarpeisiin 65 720 hehtaaria.Otavan iso tietosanakirja, Otava 1960–1965, hakusana rappiotila.Uusi tietosanakirja, Tietosanakirja oy 1960–1966, hakusana rappiotila. Rappiotilan lähikäsitteitä ovat autiotila ja verohylky. ==Lähteet== Luokka:Suomen asutus- ja yhteiskuntahistoria
Lyytinen

Lyytinen on vanha itäsuomalainen sukunimi. Tunnettuja nimenkantajia: * Aapo Lyytinen (1852–1893), runoilija * Arvo Lyytinen (1891–1970), eversti ja rannikkotykistörykmentin komentaja * Edla Lyytinen (1874–1919), sosialidemokraattinen kansanedustaja * Edvard Lyytinen (1878–1960), opettaja ja koulunjohtaja, kaupunkineuvoksen arvonimi, Optatus Lyytisen poika * Emerik Lyytinen (1865–1919), opettaja ja uskonnollinen kirjailija * Erja Lyytinen (s. 1976), blueskitaristi, laulaja ja lauluntekijä * Erkko Lyytinen (s. 1973), dokumenttielokuvien tekijä * Heikki Lyytinen (s. 1953), Suomen ilmavoimien ent. komentaja * Heikki Lyytinen (s. 1946), psykologian professori * Jaakko Lyytinen (1925–2009), suurlähettiläs * Jaakko Lyytinen (s. 1973), toimittaja * Joonas Lyytinen (s. 1995), jääkiekkoilija * Joonas Lyytinen (s. 1976), miekkailija * Jorma Lyytinen (1937–1966), iskelmälaulaja * Kalle Lyytinen (s. 1953), tietojärjestelmätieteen professori * Kristiina Lyytinen (1943–2006), dramaturgi * Optatus Lyytinen (1832–1903), maanviljelijä ja kansanrunoilija * Pauli Lyytinen (s. 1983), saksofonisti ja säveltäjä * Pentti Lyytinen (1783–1871), kansanrunoilija ja kestikievarin pitäjä * Pentti Lyytinen (1907–1975), toimittaja ja opettaja, Edvard Lyytisen poika
Lisämaa

Lisämaa eli lisäalue on kiinteistön maa-alan suurentamiseksi hankittu tai hankittava maanpinnan määräosa. Aiemmin se oli pienen maatilan omistajalle luovutettu maa-alue, jolla tilasta pyrittiin tekemään entistä elinkelpoisempi. Lisämaita hankittiin asutuslainsäädännön ja vuoden 1958 maankäyttölain nojalla viljelys-, asuntoviljelys- kalastus- ja asuntotiloille ja erityisestä syystä myös kiinteistön pinta-alan kasvattamiseen. Lisämaata voitiin luovuttaa enintään niin paljon, että tilasta tuli lain mukainen viljelytila. Samalla tavoin voitiin hankkia maata tietä tai soran tai muun tarveaineen ottoa varten. Lisäalue voi olla myös vesialue tai osuus yhteiseen vesialueeseen. Lisäalueen hankkimiseksi oli tehtävä hakemus kunnan asutuslautakunnalle.Otavan iso tietosanakirja, Otava 1960–1965, hakusana lisämaa.Uusi tietosanakirja, Tietosanakirja oy 1960–1966, hakusana lisäalue. Lisämetsämaa tarkoitti lisämaana luovutettua metsää tai vuoden 1886 metsälain tarkoittamaa metsää, joka luovutettiin valtio metsistä naapuritiloille manttaalin korotusta ja metsäveroa vastaan.Uusi tietosanakirja, hakusana lisämetsämaa. ==Lähteet== Luokka:Suomen asutus- ja yhteiskuntahistoria
Annette Rogers

Annette Joan Rogers Kelly (22. lokakuuta 1913 Chicago, Illinois – 8. marraskuuta 2006 Des Plaines, Illinois) oli yhdysvaltalainen yleisurheilija, joka kilpaili vuosina 1932 ja 1936 kesäolympialaisissa 4 × 100 metrin viestijuoksussa, korkeushypyssä ja 100 metrin juoksussa. 4 × 100 metrin viestijuoksussa hän oli mukana voittamassa kultaa molemmilla kerroilla.Annette Rogers Biography and Olympic Results | Olympics at Sports-Reference.com Vuonna 1932 hän oli vieläpä kahteen otteeseen mukana rikkomassa maailmanennätystä.Iaaf.org: Double Olympic relay gold medallist dies Rogers valmistui Chicagon Senn High Schoolista ja Northwestern Universitysta. Hän toimi sittemmin liikunnanopettajana Chicagon alueella. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1913 syntyneet Luokka:Vuonna 2006 kuolleet
Mary Frizzell

Mary Frizzell Thomasson (27. tammikuuta 1913 Nanaimo – 12. lokakuuta 1972 North Vancouver) oli kanadalainen yleisurheilija. Hän kilpaili vuoden 1932 kesäolympialaisissa 100 metrin juoksussa ja 4 × 100 metrin viestijuoksussa; jälkimmäisessä hän oli mukana saamassa hopeaa. Vuoden 1934 Brittiläisen imperiumin kisoissa hän tuli pituushypyssä neljänneksi.Mary Frizzell Biography and Olympic Results | Olympics at Sports-Reference.com Frizzell kuoli syöpään vuonna 1972, ja hänet otettiin British Columbia Sports Hall of Fameen postuumisti vuonna 2007.British Columbia Sports Hall of Fame and Museum: Mary (Frizzell) Thomasson == Lähteet == Luokka:Kanadalaiset pikajuoksijat Luokka:Kanadalaiset olympiamitalistit Luokka:Vuonna 1913 syntyneet Luokka:Vuonna 1972 kuolleet Luokka:Kanadalaiset pituushyppääjät
Kurpitsat

Kurpitsat eli aitokurpitsat (Cucurbita) on kurkkukasveihin kuuluva suku. Suvun lajeista Suomessa kasvatetaan yleensä kahta eli kurpitsaa (Cucurbita pepo) ja jättikurpitsaa (Cucurbita maxima). Sukuun kuuluu noin 15 lajia. Maailman painavin kurpitsa painoi 1054 kg ja Suomen painavin 716 kg. Kyseessä on maailman suurin hedelmä, suurimmat yksilöt edustanevat lajia jättikurpitsa. == Lajeja == *Cucurbita argyrosperma *Cucurbita digitata *Cucurbita ficifolia – viikunakurpitsa *Cucurbita foetidissima *Cucurbita maxima – jättikurpitsa *Cucurbita mixta *Cucurbita moschata – myskikurpitsa *Cucurbita okeechobeensis – alligaattorinkurpitsa *Cucurbita palmata *Cucurbita pepo – kurpitsa eli satokurpitsa == Lähteet == == Aiheesta muualla == *Suomen Lajitietokeskus: Kurpitsat (aitokurpitsat) – Cucurbita *Kassu – Kasvien suomenkieliset nimet: Kurpitsat (Cucurbita) *United States Department of Agriculture (USDA): Cucurbita *Flora of China: Cucurbita *Dr. Duke's Phytochemical and Ethnobotanical Databases: Cucurbita spp *Pherobase: Floral volatiles of Genus Cucurbita *
Rähinä 4 Life

Rähinä 4 Life on Rähinä Recordsin 8. joulukuuta 2010 julkaistu kokoelmalevy, joka sisältää artistien omat suosikit ja suosituimmat keikkabiisit. == Kappaleet == # # # # # # # # # # # # # # # # # == Lähteet == Luokka:Vuoden 2010 kokoelma-albumit Luokka:Suomalaiset hip hop -albumit Luokka:Elastisen tuottamat albumit
Danny (kokoelma)

Danny on Dannyn kokoelma-albumi vuodelta 1969. Se julkaistiin Scandia- levymerkillä (HSLP 113). ==Kappaleet== A-puoli # Se eikö todista että muutuin # Pieni sana # Rebecca # Tuo onneton # Seitsemän kertaa seitsemän # Hiljainen kitara # Painajainen # Kuin filminauhaa B-puoli # * Täytyy jotain yrittää # Alla sateen öisen # Ei ole kaikki miltä näyttää # Sua kutsun Maarit # En luota suudelmiin # Ei onni voi odottaa # Salattu suru # Angelica ==Lähteet== Luokka:Vuoden 1969 kokoelma-albumit Luokka:Dannyn albumit
Helge Suominen

Helge Leonard Suominen (3. elokuuta 1926 Halikko – 3. elokuuta 2008 Salo)Salon seurakunta, Helge Leonard Suominen, Halikon hautausmaa, hautatunnus 11.008.013.0011, viitattu 2021-07-13Kuolinilmoitus, Helge Leonard Suominen, Salon Seudun Sanomat, N:o 232, julkaistu 24.8.2008, viitattu 2021-07-13Urheilumme kasvot, Osa 4, Suominen, Helge Leonard, sivu 292, vastaavat toimittajat Risto Rantala ja Markku Siukonen, Oy Scandia Kirjat Ab, Keuruu 1976 oli suomalainen nyrkkeilijä joka voitti SM-kultaa vuosina 1947 ja 1948http://www.nyrkkeilyliitto.com/tulokset/sm-mitalistit/1923-1950/ . ==Suomen-mestaruudet== *SM-kilpailut 26.–27.11.1947 Helsinki sarjassa 73 kg *SM-kilpailut 7.–8.3.1948 Helsinki sarjassa 73 kg ==Lähteet== Luokka:Suomalaiset nyrkkeilijät Luokka:Vuonna 1926 syntyneet Luokka:Vuonna 2008 kuolleet